CELEX: 31996D0463
Language: ro
Date: 1996-07-23 00:00:00
Title: Decizia Consiliului din 23 iulie 1996 privind desemnarea organismului de referință însărcinat să contribuie la uniformizarea metodelor de testare și de evaluare a rezultatelor bovinelor reproducătoare de rasă pură

03/Volumul 19
            
            
               RO
            
            
               Jurnalul Ofícial al Uniunii Europene
            
            
               138
            
         31996D0463
   
               L 192/19
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA CONSILIULUI
   
   din 23 iulie 1996
   privind desemnarea organismului de referință însărcinat să contribuie la uniformizarea metodelor de testare și de evaluare a rezultatelor bovinelor reproducătoare de rasă pură
   (96/463/CE)
   CONSILIUL UNIUNII EUROPENE,
   având în vedere Tratatul de instituire a Comunității Economice Europene,
   având în vedere propunerea Comisiei,
   având în vedere Directiva 87/328/CEE a Consiliului din 18 iunie 1987 privind acceptarea la reproducere a bovinelor reproducătoare de rasă pură (1), în special articolul 5,
   întrucât, în scopul uniformizării metodelor de testare și a evaluării rezultatelor din procesul de acceptare a bovinelor reproducătoare de rasă pură pentru reproducere, trebuie desemnat un organism de referință;
   întrucât trebuie definite competențele și obligațiile acestui organism;
   întrucât, în lumina experienței dobândite, se consideră necesară desemnarea centrului INTERBULL ca organism de referință însărcinat să contribuie la uniformizarea metodelor de testare și a evaluării rezultatelor pentru bovinele reproducătoare de rasă pură,
   ADOPTĂ PREZENTA DECIZIE:
   Articolul 1
   (1)   Organismul menționat la anexa I este desemnat ca organism de referință însărcinat să contribuie la uniformizarea metodelor de testare și a evaluării rezultatelor pentru bovinele reproducătoare de rasă pură.
   (2)   Obligațiile organismului desemnat la alineatul (1) sunt precizate la anexa II.
   Articolul 2
   Prezenta decizie se adresează statelor membre.
   
      Adoptată la Bruxelles, 23 iulie 1996.
      
         
            Pentru Consiliu
         
         
            Președintele
         
         I. YATES
         
      
   
   
      (1)  JO L 167, 26.6.1987, p. 54. Directivă, astfel cum a fost modificată ultima dată prin Actul de aderare din 1994.
   ANEXA I
   
               INTERBULL Centre
            
         
               Department of Animal Breeding and Genetics
            
         
               Swedish University of Agricultural Sciences
            
         
               Box 7023
            
         
               S-750 07 Uppsala,
            
         
               Sweden
            
         ANEXA II
   Obligațiile organismului desemnat la articolul 1 alineatul (1) din decizie sunt următoarele:
   
               1.
            
            
               să fie centrul de documentare și informare pentru metodele de testare și apreciere a valorii genetice a animalelor din specia bovină reproducătoare de rasă pură pentru statele membre ale Uniunii Europene, în conformitate cu Decizia 86/130/CEE (1). Această obligație se realizează prin:
               
                           —
                        
                        
                           adunarea regulată a rezultatelor evaluărilor genetice, precum și a elementelor de calcul aferente;
                        
                     
                           —
                        
                        
                           compararea diferitelor metode de testare și de apreciere a valorii genetice a animalelor din specia bovină reproducătoare de rasă pură;
                        
                     
         
               2.
            
            
               la cererea statelor membre sau a Comisiei:
               
                           (a)
                        
                        
                           să furnizeze asistență pentru a contribui la armonizarea diferitelor metode de testare și de apreciere a valorii genetice a animalelor din specia bovină reproducătoare de rasă pură, în special prin recomandarea metodelor de calcul care să fie utilizate;
                        
                     
                           (b)
                        
                        
                           să furnizeze asistență pentru a permite compararea rezultatelor metodelor de testare și de apreciere a valorii genetice a animalelor din diferite state membre, în special prin:
                           
                                       —
                                    
                                    
                                       dezvoltarea unor protocoale de control care să permită realizarea evaluărilor în diferite state membre, astfel încât să amelioreze relevanța rezultatelor și eficacitatea programelor de selecție;
                                    
                                 
                                       —
                                    
                                    
                                       realizarea unei evaluări internaționale a animalelor pe baza evaluării genetice efectuate în diferite state membre;
                                    
                                 
                                       —
                                    
                                    
                                       difuzarea rezultatelor individuale ale evaluărilor internaționale;
                                    
                                 
                                       —
                                    
                                    
                                       publicarea formulelor de conversie și a studiilor genetice aferente;
                                    
                                 
                     
                           (c)
                        
                        
                           să ajute organismele menționate la punctul I din anexa la Decizia 86/130/CEE să participe la compararea rezultatelor aprecierii valorii genetice la nivel internațional;
                        
                     
                           (d)
                        
                        
                           să evalueze problemele legate de evaluarea animalelor reproducătoare de rasă pură și să încerce să soluționeze problemele legate de evaluarea genetică realizată în diferite state membre.
                        
                     
         
      (1)  JO L 101, 17.4.1986, p. 37. Decizie, astfel cum a fost modificată ultima dată prin Decizia 94/515/CE (JO L 207, 10.8.1994, p. 30).